EkBass/fiwiki-20250220-pages-articles huggingface dataset:
Dinosebi

Dinosebi (C10H12N2O5) on dinitrofenolijohdannaisiin kuuluva orgaaninen yhdiste. Yhdistettä on käytetty muun muassa herbisidinä ja hyönteismyrkkynä, mutta sen myrkyllisyyden vuoksi sen käyttö on nykyään kielletty useassa maassa. == Ominaisuudet == Huoneenlämpötilassa dinosebi on kellanoranssia tai ruskeaa kiteistä ainetta. Se ei käytännöllisesti katsoen liukene veteen, mutta liukenee useaan orgaaniseen liuottimeen kuten etanoliin, heksaaniin ja tolueeniin. Dinosebi on heikko happo ja sen pKa-arvo on 4,62. Dinosebi estää kasveissa fotosynteesiä. Lisäksi se voi estää myös proteiinien, lipidien ja RNA:n biosynteesiä sekä soluhengitystä. Dinosebi on monien muiden dinitrofenolien tavoin hyvin myrkyllistä myös nisäkkäille. Yhdiste kiihdyttää aineenvaihduntaa, mikä johtaa ruumiinlämmön nousemiseen, hengityksen kiihtymiseen, hikoiluun, päänsärkyyn ja pahimmissa tapauksissa tajuttomuuteen. Aine kertyy eliöissä rasvakudokseen. Viitattu 5.1.2016 == Valmistus ja käyttö == Dinosebia voidaan valmistaa nitraamalla o-sek-butyylifenolia väkevien typpi- ja rikkihappojen seoksella. Suomessa dinosebia on käytetty rikkaruohomyrkkynä erityisesti apila- ja hernekasviviljelmillä. Maailmanlaajuisesti sitä käytetään tai on käytetty rikkiruohomyrkkynä muun muassa sitrushedelmä- sekä peruna-, puuvilla ja viiniviljelmillä. Lisäksi sitä on käytetty hyönteismyrkkynä viininviljelyssä ja muilla hedelmäviljelmillä.Robert L. Metcalf & Abraham Rami Horowitz: Insect Control, 2. Individual Insecticides, Ullmann's Encyclopedia of Industrial Chemistry, John Wiley & Sons, New York, 2014. Viitattu 5.1.2016 Monissa maissa dinosebin käyttö on kielletty sen suuren myrkyllisyyden vuoksi. Esimerkiksi Yhdysvalloissa se kiellettiin vuonna 1986, Isossa-Britanniassa vuonna 1988 ja Suomessa vuonna 1996. Dinosebistä voidaan valmistaa eräitä fungisideja kuten binapakryyliä ja dinobutoniaFranz Müller, Peter Ackermann & Paul Margot: Fungicides, Agricultural, 2. Individual Fungicides, Ullmann's Encyclopedia of Industrial Chemistry, John Wiley & Sons, New York, 2011. viitattu 5.1.2016. == Lähteet == == Aiheesta muualla == *Toxin and Toxin Target Database (T3DB): (±)-2-(1-Methylpropyl)-4,6-dinitrophenol *Human Metabolome Database (HMDB): (±)-2-(1-Methylpropyl)-4,6-dinitrophenol *Kyoto Encyclopedia of Genes and Genomes (KEGG): Dinoseb *ChemBlink: 4,6-Dinitro-2-sec-butylphenol Luokka:Hyönteistorjunta-aineet Luokka:Kasvintorjunta-aineet
Pesäpallon naisten Mestaruussarjan kausi 1986

Naiset pelasivat vuonna 1986 pesäpallon Suomenmestaruudesta 10 joukkueen 2-kertaisena sarjana. ==Naisten Mestaruussarja== Joukkue O V T H Juoksut Pts Ikaalisten Tarmo 18 14 0 4 211-95 28 Roihuvuoren Roihu 18 13 1 4 272-124 27 Lapuan Virkiä 18 12 1 5 230-126 25 Viinijärven Urheilijat 18 12 0 6 187-115 24 Vähänkyrön Viesti 18 11 1 6 150-99 23 Jyväskylän Kiri 18 8 0 10 167-152 16 Hyvinkään Tahko 18 7 1 10 199-221 15 Mansen Pesäpallo 18 7 0 11 173-172 14 Lännen Pallo 18 2 2 14 86-240 6 Keravan Pallokerho 18 1 0 17 112-443 2 Lännen Pallo ja Kerava putosivat. Sarjaan nousivat Oulun Lippo ja Siilinjärven Ponnistus. Ikaalisten Tarmo: Minna Hannonen, Anne Herttua, Katja Holopainen, Minna Ihamuotila, Kirsti Lamminen, Päivi Lehteenmäki, Minna Marjamäki, Johanna Nieminen, Hannamari Salo, Katja Varis, Kirsi Virtanen, Päivi Virtanen. Pelinjohtaja ja valmentaja: Markku Lähteenmäki. ==Palkinnot== Palkinto Pelaaja Joukkue Vuoden pesäpalloilija Kari Stenberg Imatran Pallo-Veikot Vuoden lukkari Risto Tuominen Jyväskylän Kiri Lyöjäkuningas Pentti Lipponen Imatran Pallo-Veikot Kärkilyöjä Jyrki Falin Jyväskylän Kiri Etenijäkuningas Kari Kuusiniemi Jyväskylän Kiri Tehopelaaja Vesa Liikala Alajärven Ankkurit Vuoden jokeri Unto Väisänen Sotkamon Jymy Vuoden jokerijoukkue Siilinjärven Ponnistus Vuoden naispesäpalloilija Tarja Pöntinen Vuoden naislukkari Marjo Lehkonen Lyöjäkuningatar Tarja Pöntinen Kärkilyöjä Jaana Lindström Etenijäkuningatar Marjo Lehkonen Tehopelaaja Tarja Pöntinen Vuoden jokeri Ulla-Maija Lohva Vuoden jokerijoukkue Viinijärven Urheilijat vuoden tuomari Jorma Knihtilä Fair Play -joukkue Imatran Pallo-Veikot Kunnon Jätkä Ali Lindström Johtokunnan pytty Jouni Ojala Vuoden pelinjohtaja Markus Lakaniemi Vuoden pelinjohtaja Vesa Lipsanen Imatran Pallo-Veikot Vuoden valmentaja Matti Mansikka Itä-Länsi paras pelaaja Risto Tuominen Vuoden pesäpallojohtaja Arvo Myllymäki ==Lähteet== * Siukonen-Ahola: Urheilun vuosikirja 1987 (ISBN 951-20-2830-8) Naisten 1986 Luokka:Vuoden 1986 pesäpallo
Museo Arqueológico Nacional de España

Museo Arqueológico Nacional de España on Madridissa, Espanjassa sijaitseva arkeologinen museo. Museon perusti Espanjan kuningatar Isabella II vuonna 1867. Museota pidettiin aluksi väliaikaisesti Casino de la Reinassa vuosina 1867–1893. Uusi museorakennus valmistui vuonna 1892, jossa arkeologista museo on pidetty vuodesta 1895 lähtien. Museo toimii säilytyspaikkana esineille, joilla on valtavaa taiteellista, historiallista tai kulttuurillista arvoa yhteiskunnalle, ja sen tehtävänä on suojella, säilyttää, tutkia ja esitellä niitä. == Lähteet == == Aiheesta muualla == *Museon kotisivut Luokka:Espanjan museot Luokka:Madridin rakennukset ja rakennelmat
Oskar Svensson

Oskar Svensson (s. 7. syyskuuta 1995 Falunhttp://svenssonoskar.com/ommig/ ) on ruotsalainen maastohiihtäjä. Svensson edustaa Falun Borlänge SK -seuraa. Svensson on saavuttanut nuorten MM-hopeaa sprintistä vuodelta 2013 ja nuorten MM-pronssia viestistä vuodelta 2014. Pyeongchangin olympialaisissa 2018 hän sijoittui perinteisen hiihtotavan sprintissä viidenneksi. Seefeldin MM- kilpailuissa 2019 hän oli perinteisen hiihtotavan parisprintissä neljäs ja vapaan hiihtotavan sprintissä kymmenes. Oberstdorfin MM-kilpailuissa 2021 hän sijoittui perinteisen sprintissä kuudenneksi. Pekingin olympialaisissa 2022 Svensson sijoittui vapaan hiihtotavan sprintissä kuudenneksi ja hiihti ensimmäisen osuuden Ruotsin neljänneksi sijoittuneessa viestijoukkueessa. Hän oli neljäs myös parisprintissä. Svensson debytoi maailmancupissa maaliskuussa 2014 Lahden sprintissä sijoittuen sijalle 63. Avauspisteensä hän saavutti tammikuussa 2015 Otepään perinteisen sprintistä ollen 28:s. Kymmenen parhaan joukkoon hän sijoittui ensimmäisen kerran oltuaan seitsemäs Tour de Skihin kuuluneessa Oberstdorfin sprintissä tammikuulla 2016. Hän sijoittui neljänneksi vapaan sprintissä Falunissa tammikuussa 2017 ja perinteisen sprintissä Planicassa tammikuussa 2018. Svensson saavutti ensimmäisen maailmancupin osakilpailuvoittonsa Tour de Skin Val di Fiemmen perinteisen hiihtotavan sprintissä tammikuussa 2021. Falunin perinteisen sprintissä hän oli samana talvena toinen. Hän voitti myös Ulricehamnin vapaan hiihtotavan sprintin helmikuussa 2021. Maailmancupin kokonaiskilpailussa hän sijoittui kymmenenneksi ja sprintticupissa neljänneksi. Svensson sijoittui Karl-Johan Westbergin kanssa toiseksi Toblachin vapaan hiihtotavan parispintissä tammikuussa 2017. == Lähteet == Luokka:Ruotsalaiset maastohiihtäjät Luokka:Vuonna 1995 syntyneet Luokka:Elävät henkilöt
Juhani Kala

Viljo Juhani Kala (2. heinäkuuta 1934 Helsinki – 17. lokakuuta 2014 Helsinki) oli suomalainen koripalloilija. Pantterien kasvatti Kala edusti kasvattajaseuraansa miesten SM-sarjassa vuosina 1952–1965 voittaen seitsemän Suomen mestaruutta.Juhani Kala – Suomen Koripalloliitto Suomen maajoukkueessa Kala pelasi vuosina 1955–1966 35 ottelua 2,0 pisteen keskiarvolla. Hän kuului Suomen joukkueisiin Bulgarian 1957 (Suomi 11:s) ja Turkin 1959 (13:s) EM- kilpailuissa.Maajoukkuetilastot – Juhani Kala Kalan veli Risto Kala oli myös koripalloilija ja arvokisaedustaja. == Saavutukset == * EM-kilpailut: 11:s 1957 ja 13:s 1959 * Suomen mestaruus 1952, 1953, 1954, 1955, 1956, 1957 ja 1959 == Lähteet == * Juhani Kala Suomen Koripalloliitto * Maajoukkuetilastot Suomen Koripalloliitto === Viitteet === Luokka:Suomalaiset koripalloilijat Luokka:Vuonna 1934 syntyneet Luokka:Vuonna 2014 kuolleet
Songyuan

Songyuan (, pinyin: Sōngyuán Shì) on prefektuuritason kaupunki Kiinan Jilinin maakunnan länsiosassa. Kaupungin keskusta sijaitsee linnuntietä noin 140 kilometriä maakunnan pääkaupunki Changchunista pohjoisluoteeseen. Prefektuurin pinta-ala on 21 089 neliökilometriä ja väkiluku 2,88 miljoonaa (2010). Kaupunki rajoittuu pohjoisessa Daqingin, koillisessa Harbinin, kaakossa Changchunin, etelässä Sipingin, lounaassa Tongliaon, sekä luoteessa Baichengin prefektuuritason kaupunkeihin. == Hallinnollinen jako == Piirikuntatasolla prefektuuri jaetaan viiteen osaan seuraavasti (numerointi kuten oheisessa kuvassa): ; Kaupunkipiiri (1) * 1. Ningjiang (宁江区) ; Piirikuntatason kaupunki (1) * 2. Fuyu (扶余市) ; Piirikunnat (2) * 3. Changling (长岭县) * 4. Qian’an (乾安县) ; Autonominen piirikunta (1) * 5. Etu-Gorlosin mongolien autonominen piirikunta (前郭尔罗斯蒙古族自治县) == Galleria == Songyuan pedestrian.JPG|Kävelykatu Songyuanissa. 吉林，乾安泥林1.jpg|Multametsä Qian’anissa. == Lähteet == == Aiheesta muualla == Luokka:Jilinin kaupungit Luokka:Jilinin prefektuurit
Carl Quicklund

Carl Quicklund (s. 28. tammikuuta 1992) on ruotsalainen uransa lopettanut maastohiihtäjä. Hän edusti Östersunds SK:ta. Quicklund debytoi maailmancupissa marraskuussa 2012 Jällivaaran 15 kilometrin kilpailussa sijoittuen 71:nneksi. Ensimmäistä kertaa hän sijoittui 30 parhaan joukkoon Tour de Skin Oberstdorfin sprintissä joulukuussa 2013 ollen 25:s. Quicklundin paras sijoitus on 19. samasta kilpailusta tammikuulta 2016. Quicklund kilpaili vuoden 2015 MM- kilpailuissa ollen sprintissä 24:s. Quicklund lopetti uransa maastohiihtäjänä alkuvuodesta 2017. == Lähteet == Luokka:Ruotsalaiset maastohiihtäjät Luokka:Vuonna 1992 syntyneet Luokka:Elävät henkilöt
Paavo Suhonen

Paavo Johannes Suhonen (s. 28. maaliskuuta 1937 Viipuri) on suomalainen kilpauransa päättänyt koripalloilija. Helsingin NMKY:n kasvatti Suhonen edusti kasvattajaseuraansa miesten SM-sarjassa vuonna 1954 ja siirtyi tämän jälkeen Torpan Poikiin, missä hän voitti vuosina 1956–1968 Suomen mestaruudet vuosina 1960 ja 1966, viisi SM-hopeaa ja kaksi SM-pronssia.Paavo Suhonen – Suomen Koripalloliitto Suomen maajoukkueessa Suhonen pelasi vuosina 1957–1961 29 ottelua 3,7 pisteen keskiarvolla. Hän kuului Suomen joukkueeseen Bulgarian EM- kilpailuissa 1957, missä Suomi sijoittui 11:nneksi.Maajoukkuetilastot – Paavo Suhonen Suhonen nimettiin ensimmäisten henkilöiden joukossa vuonna 2005 Touhun Pojat Lauttasaaren Hall of Fameen, jonka perustajäseniin hän kuului. Hän toimi seuran päävalmentajana vuosina 1978–1985. Suhonen on asunut Arabianrannassa.http://www.topola.fi/seura/topola-hall-of-fame/1-paavo- suhonen/ == Saavutukset == * EM-kilpailut: 11:s 1957 * Suomen mestaruus 1960 ja 1966 ** SM-hopeaa 1957, 1959, 1962, 1963 ja 1964 ** SM-pronssia 1961 ja 1967 == Lähteet == * Paavo Suhonen Suomen Koripalloliitto * Maajoukkuetilastot Suomen Koripalloliitto === Viitteet === Luokka:Suomalaiset koripalloilijat Luokka:Vuonna 1937 syntyneet Luokka:Elävät henkilöt
Juhani Seitsaari

Jaakko Juhani Seitsaari (1913–1976Ilmari Haapala, Suomen kallioperän tutkimuksen historia, Geologinen Seura) oli suomalainen geologi. Hän oli Oulun yliopiston geologian ja mineralogian professori 1963–1976. Hän tutki Tampereen liuskealuetta.Facta 2001, WSOY 1985, 14. osa, palsta 547 == Lähteet == Luokka:Suomalaiset geologit Luokka:Suomalaiset professorit Luokka:Oulun yliopiston professorit Luokka:Vuonna 1913 syntyneet Luokka:Vuonna 1976 kuolleet
Kalle Kärkkäinen

Kalle Kärkkäinen (6. tammikuuta 1907 Juankoski – 13. helmikuuta 1953 Helsinki) oli teollisuusneuvos, jonka perustama tehdas tuli tunnetuksi heteka- sängyistään. Kärkkäisen vanhemmat olivat paperitehtaan työmies Antti Kärkkäinen ja Maria Iskanius ja puoliso vuodesta 1928 Milkka Hirvonen. Hän kävi kansakoulun ja ryhtyi 13-vuotiaana valurinoppilaaksi Juankosken tehtaalla, mutta opiskeli myöhemmin kansalaisopistossa työn ohella. Iisalmessa ja Kuopiossa Kärkkäinen teki metalli- ja ravintola-alan töitä, mutta muutti sitten Helsinkiin pyrkiäkseen merille. Sen asemesta hänestä tuli kuitenkin ravintola Korkeasaaren tarjoilija ja hovimestari, joka myös soitti viulua usean vuoden ajan Helsingin Työväenorkesterissa ja tanssiorkestereissa ja antoi viulutunteja. Valurina Kärkkäinen aloitti vuonna 1929 Suomen Rautasänkytehtaassa, mutta perusti sitten kesällä 1932 Helsingin Teräshuonekalutehtaan, josta tuli Heteka Oy. Yhtiökumppaneikseen hän otti neljä muuta henkilöä vuonna 1934. Yhtiö menestyi hyvin, ja sen rautaputkisänkyjä myytiin 20 vuoden aikana lähes 400 000 kappaletta. Esimerkiksi vuonna 1947 yhtiön tuotannon arvo oli noin 112 miljoonaa markkaa. Hetekoiden ohella yritys valmisti muun muassa muitakin teräshuonekaluja, lastenvaunuja ja kassakaappeja. Teollisuusneuvoksen arvon saanut Kärkkäinen kuoli sydänkohtaukseen vain 46-vuotiaana. ==Lähteet== Luokka: Suomalaiset yritysjohtajat Luokka:Suomalaiset yrittäjät Luokka:Vuonna 1907 syntyneet Luokka:Vuonna 1953 kuolleet
Kyösti Rousti

Kyösti Veli Samuli Rousti (29. helmikuuta 1936 Helsinki – 25. kesäkuuta 2021 Helsinki ) oli suomalainen koripalloilija ja urheilujohtaja. Torpan Poikia edustanut Rousti voitti seurassa Suomen mestaruuden vuonna 1960 ja yhteensä kuusi SM-mitalia. Hän pelasi myös Suomen miesten maajoukkueessa jota edusti Turkin EM-kilpailuissa 1959. Rousti toimi Suomen Koripalloliiton toiminnanjohtajana vuosina 1965–1968 ja Helsingin Golfklubin toiminnanjohtajana vuodet 1969–2000. == Elämä ja ura == === Pelaajaura === Torpan Poikien kasvatti Rousti kuului ToPon koripallojaoston perustajajäseniin. Hän edusti ToPoa miesten SM-sarjassa vuosina 1956–1964 ja vielä kaudella 1970–1971 voittaen Suomen mestaruuden vuonna 1960, viisi SM- hopeaa ja yhden SM-pronssin.Kyösti Rousti – Suomen Koripalloliitto Suomen miesten maajoukkueessa Rousti pelasi vuosina 1957–1961 26 ottelua 1,0 pisteen keskiarvolla. Hän kuului Suomen kokoonpanoon Turkin EM-kilpailuissa 1959, missä Suomi sijoittui 13:nneksi.Maajoukkuetilastot – Suomen Koripalloliitto === Urheilujohtajana === Rousti toimi aikoinaan upseerina rauhanturvatehtävissä Kyproksella. Hän toimi Suomen Koripalloliiton toiminnanjohtajana vuosina 1965–1968 ja Helsingin Golfklubin toiminnanjohtajana vuodet 1969–2000. Hän oli Suomen ensimmäinen päätoiminen toiminnanjohtaja golfseurassa. Rousti ei kuitenkaan ollut pelannut golfia eläköityessään vuonna 2000. Vuonna 2016 hänet valittiin ToPon Hall of Fameen. Rousti kuoli 85-vuotiaana juhannuksena 2021. === Saavutukset === * ToPo:n Hall of Famen jäsen vuodesta 2016 * EM-kilpailut: 13:s 1959 * Suomen mestaruus 1960 ** SM-hopeaa 1957, 1959, 1962, 1963 ja 1964 ** SM-pronssia 1961 == Pelityyli ja ominaisuudet == Rousti tunnettiin hyvänä puolustajana ja syöttäjänä, joka hyökkäyksessä kykeni heittämään tuloksekkaasti kaukaa korista aikana, jolloin kolmen pisteen heittoa ei tunnettu. == Lähteet == * Kyösti Rousti Suomen Koripalloliitto * Maajoukkuetilastot Suomen Koripalloliitto === Viitteet === Luokka:Suomalaiset koripalloilijat Luokka:Suomalaiset urheilujohtajat Luokka:Vuonna 1936 syntyneet Luokka:Vuonna 2021 kuolleet
Siping

Siping (, pinyin: Sìpíng Shì) on prefektuuritason kaupunki Kiinan Jilinin maakunnan lounaisosassa. Kaupungin keskusta sijaitsee linnuntietä noin 110 kilometriä maakunnan pääkaupunki Changchunista lounaaseen. Prefektuurin pinta- ala on 14 080 neliökilometriä ja väkiluku 3,39 miljoonaa (2010). Kaupunki rajoittuu pohjoisessa Songyuanin ja Changchunin, idässä Jilinin, etelässä Liaoyuanin ja Tielingin, sekä lännessä Tongliaon prefektuuritason kaupunkeihin. == Hallinnollinen jako == Piirikuntatasolla prefektuuri jaetaan kuuteen osaan seuraavasti (numerointi kuten oheisessa kuvassa): ; Kaupunkipiirit (2) * 1. Tiexi (铁西区) * 2. Tiedong (铁东区) ; Piirikuntatason kaupungit (2) * 3. Shuangliao (双辽市) * 4. Gongzhuling (公主岭市) ; Piirikunta (1) * 5. Lishu (梨树县) ; Autonominen piirikunta (1) * 6. Yitongin mantšujen autonominen piirikunta (伊通满族自治县) == Galleria == Siping-City-martyr- cenotaph-01.jpg|Marttyyrihautamuistomerkki Sipingissä. Jilin-Normal- University-Library.jpg|Kirjasto Jilinin normaaliyliopistossa. The Skyline of Yitong town.jpg|Maisemaa Yitongin suurkunnassa. == Lähteet == == Aiheesta muualla == Luokka:Jilinin kaupungit Luokka:Jilinin prefektuurit
Olavi Seppälä

Olavi Seppälä (4. elokuuta 1914 Hausjärvi – 10. joulukuuta 1990 HelsinkiFacta 2001, Täydennysosa 22 1994, WSOY 1994, s. 399https://www.hs.fi/ihmiset/art-2000003037302.html) oli suomalainen kenraalimajuri (1967). Hän oli pääesikunnan aseosaston päällikkö 1963–1968 ja sotavarustepäällikkö 1968–1973.Facta 2001, WSOY 1985, 14. osa, palsta 597 == Lähteet == Luokka:Suomalaiset kenraalit Luokka:Vuonna 1914 syntyneet Luokka:Vuonna 1990 kuolleet
Mauthausen-sarja

Mauthausen-sarja tai Mauthausen-kantaatti () on kreikkalaisen säveltäjän Míkis Theodorákisin vuonna 1966 säveltämä neljän aarian laulusarja, joka on sävelletty Iákovos Kampanéllisin runoihin. Kampanéllis oli yksi Mauthausen- Gusenin keskitysleiriltä selvinneistä, ja laulusarja kertoo runoilijan henkilökohtaisista kokemuksistaan leirillä. Sarja sovitettiin laulettavaksi kreikaksi, hepreaksi, saksaksi ja englanniksi. Laulusarja sisältää neljä aariaa. Ensimmäinen on nimeltään Ásma asmáton (Laulujen laulu), jossa vangittu nuorukainen yrittää epätoivoisesti etsiä rakastamaansa tyttöä, kysellen vangeilta, "oletteko nähneet rakkaintani". Toisessa aariassa, O Antónis (Antonis), vankileirin juutalainen kärsii pakkotyöstä Wiener Grabenin louhoksessa. Kolmas, O drapétis (Karannut), kertoo karkulaistarinan tuhoamisleiristä. Viimeisessä aariassa, Ótan teleiósei o pólemos (Kun sota on loppunut), kaksi rakastavaista kohtaavat toisensa sodan päätyttyä.Laulujen tekstitykset. Mauthausen-sarjan alkuperäisinä esittäjinä toimivat María Farantoúri (kreikaksi, I balánta tou Mauthausen), Elinoar Moav Veniadi (hepreaksi), Gisela May (saksaksi) ja Nadia Weinberg (englanniksi). == Lähteet == == Aiheesta muualla == * Laulujen sanoitukset kreikaksi, saksaksi, hollanniksi, italiaksi, ranskaksi ja englanniksi Luokka:Kreikan musiikki Luokka:Laulusarjat
Rhône-Poulenc

Rhône-Poulenc ​[ʁon pulɛ̃k ] oli ranskalainen kemian- ja lääketeollisuusyhtiö, joka oli perustettu 1928. Vuonna 1999 se fuusioitui saksalaisen Hoechstin kanssa Aventis-yhtiöksi. Vuonna 2004 ranskalainen Sanofi osti Aventiksen ja sulautti sen itseensä. Nykyisin Rhône-Poulencin entinen lääketeollisuus jatkuu Sanofi-yhtiössä, kemianteollisuus Solvay-konsernissa ja maatalouskemia Bayer CropScience -yhtiössä. ==Historiaa== Rhône-Poulenc syntyi vuonna 1928 lyonilaisen Société des usines chimiques du Rhône ja pariisilaisen Établissements Poulenc Frères -yhtiöiden fuusiona. Poulenc-yhtiön oli perustanut 1800-luvulla pariisilainen apteekkari Étienne Poulenc, ja hänen poikansa Émilie ja Camille olivat kasvattaneet siitä merkittävän lääketehtaan. Vuonna 1950 Rhône-Poulenc onnistui syntetisoimaan klooripromatsiinin, maailman ensimmäisen antipsykootin. Vuonna 1990 Rhône-Poulenc yhdistyi lääkeyhtiö Rorerin kanssa, ja syntyi Rhône-Poulenc Rorer. Vuonna 1997 yhtiön kemianteollisuus eriytettiin Rhodia-nimiseksi yhtiöksi, jonka Solvay osti 2011. Rhodia-nimi periytyi Rhône-Poulenc-konserniin kuuluneesta, vuosina 1922–1981 toimineesta yhtiöstä nimeltä Société Rhodiacéta, joka oli 1960-luvun puolivälissä suuri synteettisten tekstiilikuitujen tuottaja noin 10 prosentin osuudella maailmanmarkkinoista. Vuonna 1999 Rhône-Poulenc ja saksalainen Hoechst yhdistyivät Aventis-nimiseksi yhtiöksi. Rhône-Poulencin maatalouskemian teollisuus myytiin vuonna 2002 Bayerille. ==Katso myös== *François Albert-Buisson ==Lähteet== Luokka:Ranskalaiset teollisuusyritykset Luokka:Lääkevalmistajat Luokka:Kemianteollisuusyhtiöt
Bowe Bergdahl

Robert Bowdrie ”Bowe” Bergdahl (s. 28. maaliskuuta 1986 Sun Valley, Idaho) on Yhdysvaltain armeijan sotilas, jota Taliban piti panttivankinaan Afganistanissa kesäkuusta 2009 toukokuuhun 2014, jolloin Bergdahl vapautui Yhdysvaltojen vapautettua viisi Taliban-liikkeen johtajaa. ==Lähteet== Luokka:Vuonna 1986 syntyneet Luokka:Yhdysvaltalaiset sotilaat Luokka:Elävät henkilöt
Erilaiset äidit

Erilaiset äidit on lifestyleohjelma, jossa seurataan äitien ja heidän perheidensä arkea. Ensimmäinen tuotantokausi alkoi AVA-kanavalla 9. lokakuuta 2012, Vappu Pimiän juontamana. Toinen tuotantokausi alkoi 9. syyskuuta 2013, jolloin uutena juontajana toimi Pipsa Hurmerinta. Ohjelma jatkui syksyllä 2014 nimellä Erilaiset perheet. == Ensimmäinen tuotantokausi == Jakso Perhe Ensiesitys 1 Perhe Harkima 9. lokakuuta 2012 2 Perhe Riikonen 16. lokakuuta 2012 3 Perhe Fahmi 23. lokakuuta 2012 4 Perhe Eteläniemi 30. lokakuuta 2012 5 Perhe Nipuli-Forsman 6. marraskuuta 2012 6 Perhe Güneysel-Tuominen 13. marraskuuta 2012 7 Perhe Pekanpalo 20. marraskuuta 2012 8 Perhe Kemppi 27. marraskuuta 2012 9 Perhe Tamminen-Palviainen 4. joulukuuta 2012 10 Perhe Auvinen 11. joulukuuta 2012 == Toinen tuotantokausi == Jakso Perhe Ensiesitys 1 Perhe Keinonen 9. syyskuuta 2013 2 Perhe Hirtentreu-Haji 16. syyskuuta 2013 3 Perhe Vaissi 23. syyskuuta 2013 4 Perhe Kerminen-Vikman 30. syyskuuta 2013 5 Perhe Lancia 7. lokakuuta 2013 6 Perhe De Macsi Mayasi 14. lokakuuta 2013 7 Perhe Sandelin 21. lokakuuta 2013 8 Perhe Hartikainen-Sauerland 28. lokakuuta 2013 9 Perhe Karppanen-Pihlajamaa 4. marraskuuta 2013 10 Perhe Huttunen- Väätäinen 11. marraskuuta 2013 == Lähteet == Luokka:2010-luvun suomalaiset tositelevisiosarjat
Alex Pullin

Alex ”Chumpy” Pullin (20. syyskuuta 1987 Mansfield, Victoria – 8. heinäkuuta 2020 Gold Coast) oli australialainen lumilautailija ja maailmanmestari. 185 senttimetriä pitkä ja 87 kilogrammaa painanut Pullin kilpaili lumilautakrossissa ja edusti Mount Buller -seuraa. Pullin osallistui kolmiin talviolympialaisiin: Vancouverissa 2010 hän sijoittui 17:nneksi, Sotšissa 2014 13:nneksi ja Pyeongchangissa 2018 kuudenneksi.FIS Sotšin kisoissa hän toimi avajaisissa Australian lipunkantajana. MM-kilpailuihin Pullin osallistui yhdeksän kertaa saavuttaen kultaa vuosina 2011 ja 2013 sekä pronssia vuonna 2017. Vuonna 2011 hänestä tuli ensimmäinen eteläiseltä pallonpuoliskolta kotoisin ollut lumilautailija, joka voitti mitalin MM-kilpailuissa.Radnedge, Keir & Hawkes, Chris: Urheilun ennätyskirja. Readme.fi 2015, s. 209 Nuorten MM-kilpailuista Pullin saavutti yhden pronssimitalin. Maailmancupissa Pullin kilpaili vuodesta 2007 alkaen. Hän saavutti yhdeksän osakilpailuvoittoa joista kolme kaudella 2016–2017. Pullin kuoli heinäkuussa 2020 32 vuoden iässä. Hänen uskotaan olleen kuollessaan harppuunakalastamassa. Snorklaajan merenpohjasta löytämää Pullinia yritettiin elvyttää tuloksetta. Lokakuussa 2021 Pullinin vaimo Ellidy Pullin synnytti koeputkihedelmöityksellä alkunsa saaneen pariskunnan yhteisen lapsen. == Lähteet == * * === Viitteet === == Aiheesta muualla == * Luokka:Australialaiset lumilautailijat Luokka:Vuonna 1987 syntyneet Luokka:Vuonna 2020 kuolleet
Nathan Johnstone

Nathan Johnstone (s. 9. helmikuuta 1990 Mona Vale, Uusi-Etelä-Wales) on australialainen lumilautailija. 173 senttimetriä pitkä ja 65 kilogrammaa painava Johnstone kilpailee pääosin half-pipessä.http://www.sports- reference.com/olympics/athletes/jo/nathan-johnstone-1.html Johnstone kilpaili vuoden 2014 talviolympialaisissa Sotšissa sijoittuen sijalle 13. MM- kilpailuihin Johnstone on osallistunut neljästi, saavuttaen kultaa vuonna 2011 ollen vasta historian toinen eteläiseltä pallonpuoliskolta kotoisin oleva lumilautailun MM-mitalisti.Radnedge, Keir & Hawkes, Chris: Urheilun ennätyskirja. Readme.fi 2015, s. 209 Nuorten MM-kilpailuista Johnstonella on yksi hopea vuodelta 2010. Johnstone debytoi maailmancupissa jo vuonna 2006. Hänellä on neljä osakilpailuvoittoa. == Lähteet == Luokka:Australialaiset lumilautailijat Luokka:Vuonna 1990 syntyneet Luokka:Elävät henkilöt
E. J. Paronen

Eemeli Johannes (Juho Emil) Paronen (31. maaliskuuta 1879 Ruovesi – 23. marraskuuta 1957 Ruovesi) oli suomalainen poliitikko, joka toimi SDP:n kansanedustajana vuosina 1917–1919. == Elämä == E. J. Parosen vanhemmat olivat torppari Herman Paronen (1850-1929) ja Elviira Nieminen (1857-1936). Kansakoulun käynyt Paronen viljeli Ruoveden Ritoniemessä sijainnutta tilaansa aluksi torpparina ja myöhemmin lohkotilallisena. Hän kuului Ruoveden työväenyhdistykseen vuosisadan alusta lähtien. Paronen oli kuntakokouksen puheenjohtaja ja vuonna 1908 hänet valittiin Ruoveden ensimmäisen kunnanvaltuuston jäseneksi. Vuonna 1914 Parosesta tuli kansanedustaja. Sisällissodan aikana Paronen oli Vallankumouksellisen Ylioikeuden jäsen. Sodan loppuvaiheessa ylioikeus toimi Viipurissa, josta hän pakeni Pietariin ja päätyi lopulta Buin siirtolaan. Paronen työskenteli myöhemmin rakennusmiehenä Inkerissä, kunnes palasi Suomeen evakuoitujen punapakolaisten joukossa kesällä 1921. Lokakuussa Turun hovioikeus antoi hänelle valtiopetoksesta kahdeksan vuoden kuritushuonetuomion, josta armahduslakien nojalla vähennettiin kolmasosa. Vapauduttuaan Paronen hoiti veljinsä kanssa sahaliikettä Ruovedellä työskennellen myös kirvesmiehenä ja rakennusurakoitsijana. 1930-luvulla Paronen vaikutti Suomen Pienviljelijäin Puolueeessa ja oli sen ehdokkaana vuoden 1936 eduskuntavaaleissa. == Perhe == E. J. Parosen puoliso oli Elin Salomaa, jonka kanssa hän avioitui vuonna 1923. Parosen veljiä olivat näytelmäkirjailija Kalle Paronen ja Eetu Paronen (1881-1952), joka toimi muun muassa Ruoveden kunnanvaltuuston varapuheenjohtajana ja Ruoveden työväenyhdistyksen puheenjohtajana sekä edusti seudun torppareita Tampereen torpparikokouksessa. Veljeksistä Urho (1892-1918) kaatui Tampereen taistelussa ja Väinö (1890-1918) kuoli Tammisaaren vankileirillä. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Ruoveden kunnanvaltuutetut Luokka:Suomen sisällissodan punaiset Luokka:Pirkanmaan vaalipiiri Luokka:Vuonna 1879 syntyneet Luokka:Vuonna 1957 kuolleet
Oskari Väre

Kalle Oskari Väre (9. heinäkuuta 1884 Tammela – 3. heinäkuuta 1946 Tammela) oli suomalainen pienviljelijä ja sosialidemokraattien kansanedustaja. Väreen vanhemmat olivat itsellinen Johan Viktor Joensuu ja Matilda Emanuelintytär. Väre oli pienviljelijänä kotikunnassaan Tammelassa. Väre oli kansanedustajana 1919–1922 edustaen Hämeen läänin eteläistä vaalipiiriä. Hän oli Tammelan kunnanvaltuuston jäsenenä ja toimi myös Tammelan kunnallislautakunnan puhemiehenä. Oskari Väre oli naimisissa vuodesta 1909 Alma Aliina Kauhan kanssa. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Tammelan kunnanvaltuutetut Luokka:Hämeen vaalipiiri Luokka:Vuonna 1884 syntyneet Luokka:Vuonna 1946 kuolleet
Tonghua

Tonghua (, pinyin: Tōnghuà Shì) on prefektuuritason kaupunki Kiinan Jilinin maakunnan eteläosassa. Kaupungin keskusta sijaitsee linnuntietä noin 240 kilometriä maakunnan pääkaupunki Changchunista eteläkaakkoon. Prefektuurin pinta-ala on 15 608 neliökilometriä ja väkiluku 2,32 miljoonaa (2010). Kaupunki rajoittuu pohjoisessa Liaoyuanin ja Jilinin, idässä Baishanin, lännessä Dandongin, Benxin ja Fushunin prefektuuritason kaupunkeihin. Etelässä kaupunki rajoittuu Pohjois-Koreaan. == Hallinnollinen jako == Piirikuntatasolla prefektuuri jaetaan 7 osaan seuraavasti (numerointi kuten oheisessa kuvassa): ; Kaupunkipiirit (2) * 1. Dongchang (东昌区) * 2. Erdaojiang (二道江区) ; Piirikuntatason kaupungit (2) * 3. Meihekou (梅河口市) * 4. Ji’an (集安市) ; Piirikunnat (3) * 5. Tonghua (通化县) * 6. Huinan (辉南县) * 7. Liuhe (柳河县) == Galleria == Wunue peaks national forest park entrance.jpg|Portti Wunüfengin kansalliseen metsäpuistoon. Jian jilin downtown 2011 07 23.jpg|Katumaisemaa Ji’anissa. 鸭绿江景.jpg|Yalujoen maisemaa. Kuvan vasemmalla on Tonghua, oikealla on Pohjois-Korea. == Lähteet == == Aiheesta muualla == Luokka:Jilinin kaupungit Luokka:Jilinin prefektuurit
Gabriel Luukkonen

Gabriel Luukkonen (22. tammikuuta 1880 Juva – 11. lokakuuta 1943 Helsinki) oli suomalainen poliitikko, joka toimi SDP:n kansanedustajana vuosina 1919–1922. == Elämä == Gabriel Luukkosen vanhemmat olivat maanviljelijä Gabriel Johan Luukkonen (1840-1903) ja Albertina Hämäläinen (1843-1926). Vuosisadan alussaa hän oli kolmen veljensä kanssa muutaman vuoden siirtolaisena Yhdysvalloissa. Suomeen palattuaan Luukkonen viljeli perheen kotitilaa Juvan Lautealassa. Hän pysytteli sivussa sisällissodan tapahtumista, mutta muut veljekset saivat vankeustuomion osallisuudestaan kapinaan. Luukkonen valittiin eduskuntaan vuonna 1919. Hän oli myös Juvan kunnanvaltuuston jäsen 1920-1924 ja kuului muun muassa Juvan Osuuskaupan hallitukseen. Vuonna 1920 Luukkonen sai kaksi kuukautta vankeutta Juvan työväenyhdistyksen kesäjuhlassa pitämästään puheesta, joka käsitteli sisällissodan aikaisia tapahtumia. Käräjäoikeus piti puhetta kiihotuksena, mutta Viipurin hovioikeus muutti tuomion syyksi ”ilmeisesti perättömien tietojen levittämisen.” Muutettuaan Juvalta 1924 Luukkonen piti vuodesta 1930 lähtien sekatavarakauppaa Helsingin Vallilassa. Gabriel Luukkonen kuoli Helsingissä 63-vuotiaana. Hänet on haudattu Hietaniemen hautausmaahan. == Perhe == Gabriel Luukkosen ensimmäinen puoliso oli Fanny Luukkonen. Heidän lapsiaan ei kastettu kirkollisin menoin. Vuonna 1932 Luukkonen solmi siviiliavioliiton Veera Veijalaisen (1896-1972) kanssa. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Juvan kunnanvaltuutetut Luokka:Etelä-Savon vaalipiiri Luokka:Vuonna 1880 syntyneet Luokka:Vuonna 1943 kuolleet
Kolokol

Kolokol (, ”Kello”) oli Aleksandr Herzenin ja Nikolai Ogarjovin vuosina 1857–1867 julkaisema vallankumouksellinen venäläinen sanomalehti. Lontoossa Poljarnaja zvezda -aikakauskirjan yhteen syntynyt Kolokol ilmestyi yhdestä neljään kertaan kuukaudessa. Sen tehtävänä oli herättää vallankumouksellista henkeä Venäjällä ja julkaista sensuurin salaamia uutisia ja asiakirjoja. Vuosina 1859–1861 Kolokolin painos oli 2 000–2 500 kappaletta. Kielloista huolimatta sitä luettiin paljon myös Venäjällä. Myöhemmin lehden suosio laski ja vuonna 1865 Herzen siirsi sen Geneveen. Emigranttien erimielisyydet ja Venäjän-yhteyksien heikkeneminen johtivat sen lakkaamiseen. Yritykset jatkaa lehden julkaisemista ranskan kielellä vuonna 1868 eivät johtaneet tuloksiin. ==Lähteet== Luokka:Venäläiset sanomalehdet
Baicheng

Baicheng (, pinyin: Báichéng Shì) on prefektuuritason kaupunki Kiinan Jilinin maakunnan luoteisosassa. Kaupungin keskusta sijaitsee linnuntietä noin 280 kilometriä maakunnan pääkaupungista Changchunista luoteeseen. Prefektuurin pinta-ala on 25 692 neliökilometriä ja väkiluku 2,03 miljoonaa (2010). Kaupunki rajoittuu pohjoisessa Qiqiharin, idässä Daqingin ja Songyuanin, etelässä Tongliaon prefektuuritason kaupunkeihin, sekä lännessä Hingganin liittoon. == Hallinnollinen jako == Piirikuntatasolla prefektuuri jaetaan viiteen osaan seuraavasti (numerointi kuten oheisessa kuvassa): ; Kaupunkipiiri (1) * 1. Taobei (洮北区) ; Piirikuntatason kaupungit (2) * 2. Da’an (大安市) * 3. Taonan (洮南市) ; Piirikunnat (2) * 4. Zhenlai (镇赉县) * 5. Tongyu (通榆县) == Galleria == 白城站.JPG|Baichengin rautatieasema. 洮南站.JPG|Taonanin rautatieasema. == Lähteet == == Aiheesta muualla == Luokka:Jilinin kaupungit Luokka:Jilinin prefektuurit
FIBA Europe Cup

FIBA Europe Cup on FIBA Europen ylläpitämä, vuonna 2015 perustettu kansainvälinen koripallosarja. FIBA Europe perusti kilpailun syrjäyttämään Euroleague Basketballin järjestämän ULEB Eurocupin Euroopan toiseksi korkeimpana kansainvälisenä seurajoukkuekilpailuna.http://www.fibaeurope.com/season_2015.coid_CZeceN8pG,2b-CaAGL1dh0.articleMode_on.html Järjestö vaati alun perin jäsenliittojensa joukkueita osallistumaan kilpailuun. Kilpailu järjestettiin ensimmäisen kerran kaudella 2015–2016, jolloin mukaan ilmoittautui 56 joukkuettahttp://www.basket.fi/uutiset/kaikki_uutiset/?x122462=33204543. Sarjan historian ensimmäisen mestaruuden vei saksalainen Skyliners Frankfurthttp://www.fibaeurope.com/fibaeuropecup/compID_BYg5Rb55Jw-G5I3MZ6JB01.season_2016.roundID_11866.coid_vrlpVQyUGokUYtn5o2p9V2.articleMode_on.html. Toisella kaudellaan Europe Cupin mestaruuden voitti ranskalainen Nanterre 92, joka voitti loppuotteluissa ranskalaisen Élan Chalonin.http://www.fiba.com/europecup/16-17 == Mestarit == * 2015-2016: Skyliners Frankfurt * 2016-2017: Nanterre 92 * 2017-2018: Reyer Venezia Mestre * 2018-2019: Banco di Sardegna * 2019-2020: Ei ratkaistu COVID-19-pandemian takia. * 2020-2021: Ironi Ness Ziona BC * 2021-2022: Bahçeşehir Koleji SK * 2022-2023: Anwil Wloclawek == Lähteet == == Aiheesta muualla == * Virallinen sivu *
Erilaiset perheet

Erilaiset perheet on dokumentaarinen televisiosarja, jossa seurataan suomalaisten perheiden arkea. Juontajana toimii Pipsa Hurmerinta. Ensimmäinen tuotantokausi alkoi AVA-kanavalla 20. marraskuuta 2014. == Ensimmäinen tuotantokausi == Jakso Perhe Ensiesitys 1 Lyhytkasvuinen perhe 20. marraskuuta 2014 2 Suomalais-balilainen perhe 27. marraskuuta 2014 3 Polyamorinen uusioperhe 4. joulukuuta 2014 4 Helluntailaisperhe 11. joulukuuta 2014 5 Yksinhuoltajaperhe 18. joulukuuta 2014 6 Yrittäjäperhe 8. tammikuuta 2015 7 Teiniäiti 15. tammikuuta 2015 8 Sijaisperhe 22. tammikuuta 2015 9 Kotikouluperhe 29. tammikuuta 2015 10 Hippiperhe 5. helmikuuta 2015 == Toinen tuotantokausi == Jakso Perhe Ensiesitys 1 6. lokakuuta 2016 2 13. lokakuuta 2016 3 20. lokakuuta 2016 == Lähteet == Luokka:2010-luvun suomalaiset televisiosarjat
New Era (albumi)

New Era on Revolution Renaissance -yhtyeen albumi, joka julkaistiin 6. kesäkuuta 2008.http://www.metallimusiikki.net/metallimusiikki/revolution- renaissance-new-era == Kappaleet == # (laulu: Sammet) # (laulu: Kiske) # (laulu: Rantanen) # (laulu: Kiske) # (laulu: Rantanen) # (laulu: Sammet) # (laulu: Rantanen) # (laulu: Kiske) # (laulu: Kiske) # (laulu: Kiske) # Glorious and Divine (Stratovarius Demo) [Japanin bonus-kappale] (laulu: Kotipelto) == Kokoonpano == * Timo Tolkki – kitara * Pasi Heikkilä – basso (paitsi kappaleet 1 ja 6) * Joonas Puolakka – koskettimet * Mirka Rantanen – rummut * Michael Kiske – laulu (kappaleet 2, 4, 8, 9 ja 10) * Pasi Rantanen – laulu (kappaleet 3, 5 ja 7) * Tobias Sammet – laulu, basso (kappaleet 1 ja 6) * Timo Kotipelto – laulu (kappale 11) === Tuotanto === * Timo Tolkki – tuottaja, äänittäjä, miksaaja * Svante Forsbäck – masteroija * Gaetano Di Falco – kansikuva * Jesse Tiusanen – layout * Nina Tolkki – valokuvat == Arvostelut == * Rumba: neutraaliRumba == Aiheesta muualla == * * New Era discogs.com -sivustolla == Lähteet == Luokka:Revolution Renaissancen albumit Luokka:Vuoden 2008 esikoisalbumit
Kasvisyy

Kasvisyy (raakakuitu) on kasvirehun ainetta, joka ei liukene rehuanalyysissa. Se koostuu lähinnä kasvisolujen kettoaineista, selluloosasta pentosaaneista ja ligniinistä eli puuaineesta, tosin kahdesta viimeksi mainitusta osa liukenee.Otavan Iso Fokus, s. 1698Otavan Iso tietosanakirja, osa 7 vuodelta 1964, palstat 83–84 == Lähteet == Luokka:Kemia Luokka:Rehu
Emil Raearo

Emil Edvard Raearo (vuoteen 1906 Flinkman, 12\. marraskuuta 1882 Multia – 18. lokakuuta 1927 Keuruu) oli suomalainen poliitikko, joka toimi SDP:n kansanedustajana vuosina 1919–1924. Hän oli yksi Keski-Suomen työväenliikkeen alkuvuosien kantavista voimista. == Elämä == Emil Raearon vanhemmat olivat Keuruulla syntynyt torppari Johan Flinkman (1838-1915) ja Ähtäristä kotoisin ollut Wilhelmiina Iisakintytär Tempakka (1840-1903). Kansakoulun jälkeen hän kävi käsityöläiskoulun ja suoritti käsityönopettajan tutkinnon. Raearo työskenteli käsityönopettajana Kivijärvellä, Pihlajavedellä ja vuodesta 1909 lähtien Keuruulla Haapamäen yhteiskoulussa. Hänellä oli myös oma puusepänliike Haapamäellä. Raearo liittyi sosialidemokraattisen puolueen jäseneksi vuonna 1906. Hän kartutti sivistystään itseopiskelulla ja toimi muun muassa Vaasan läänin itäisen vaalipiirin agittaattorina. Raearo valittiin Keuruun kunnanvaltuustoon heti ensimmäisissä uuden kunnallislain mukaisissa vaaleissa 1918 ja eduskuntaan 1919. Myöhemmin 1920-luvulla hän työskenteli myös Työn Voiman toimittajana ja vakituisena avustajana. Raearo oli muun muassa Keuruun kunnanvaltuuston ja Haapamäen työväenyhdistyksen puheenjohtaja sekä Keski- Suomen Osuusliikkeen hallintoneuvoston puheenjohtaja. Terveysongelmista kärsinyt Raearo kuoli sydänkohtaukseen puusepänverstaallaan Haapamäellä vain 43-vuotiaana lokakuussa 1927. Hänet on haudattu Keuruun hautausmaalle. == Perhe == Emil Raearon ensimmäinen puoliso oli ähtäriläinen Jenny Maria Peltoniemi (1891-1963), jonka kanssa hän oli naimisissa vuosina 1911–1923. Heillä oli kolme lasta. Erottuaan Raearo avioitui vuonna 1926 Johanna Matilda Heleniuksen kanssa. == Lähteet == == Aiheesta muualla == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Keuruun kaupunginvaltuutetut Luokka:Vaasan läänin itäinen vaalipiiri Luokka:Vuonna 1882 syntyneet Luokka:Vuonna 1927 kuolleet
Peittoviljely

PeittoviljelyOtavan Suuri Ensyklopedia, s. 9057 eli peittoviljelysIso tietosanakirja, osa 9 vuodelta 1935, palsta 1162 on uudisviljelyä, jossa maan luonnollista kasvipeitettä ei muokata kokonaan tuhoon. Pensaat ja puuntaimet revitään juurineen pois. Isot puut kaadetaan hyvin alhaalta, ja tästä jäävät matalat kannot peitetään. Risut joko katkotaan lyhyisiin pätkiin tai poltetaan, jotta ne voi levittää tuleville saroille. Kun mättäät, toisin kuin puut ja pensaat, on kuokittu, niillä tasoitetaan kuoppia. Sarat peitetään maalla. Suomessa peittoviljelyä on käytetty enimmäkseen mutasoilla, joiden multapeite on ohut sekä laidunalueita perustettaessa.Otavan Iso Fokus, s. 3104 == Lähteet == Luokka:Viljelytavat
Age of Aquarius

Age of Aquarius on Revolution Renaissance -yhtyeen albumi, joka julkaistiin 23. maaliskuuta 2009. Albumi nousi Suomen virallisen listan sijalle 33. == Kappaleet == # # # # # # # # # # == Kokoonpano == * Bruno W. Agra – rummut * Gus Monsanto – laulu, taustalaulu * Timo Tolkki – kitara * Justin Biggs – bassokitara * Mike Khalilov – kosketinsoitin === Vierailevat muusikot === * Iva Gluhak – taustalaulu * Janette Sainio – taustalaulu * Magdalena Lee – oopperalaulu === Tuotanto === * Timo Tolkki – tuottaja, miksaaja * Santtu Lehtiniemi – tuottaja, äänittäjä * Mika Jussila – masteroija * Nina Tolkki – valokuvat == Arvostelut == * Dangerdog: Dangerdog * Imperiumi.net: Imperiumi.net * Rumba: negatiivinenRumba * Savon Sanomat: positiivinen * Soundi: Soundi == Aiheesta muualla == * * Age of Aquarius discogs.com -sivustolla == Lähteet == Luokka:Vuoden 2009 albumit Luokka:Revolution Renaissancen albumit
Salvakoe

Salvakoe on yleensä alle 10-vuotiaille lapsille tuberkuliinilla tehtävä koe tuberkuloosin toteamiseksi. Koe aloitetaan hieromalla ihoon tuberkuliinisalvaa, joka sitten peitetään laastarilla. Potilaalla on tuberkuloosi, jos viimeistään kolmen vuorokauden päästä kyseiseen kohtaan on ilmestynyt joukko punaisia näppylöitä.Otavan Iso Fokus, s. 3691 Kokeen ottivat käyttöön itävaltalainen lastenlääkäri Franz Hamburger (1874–1954) ja saksalainen lastenlääkäri Ernst Moro (1874–1951) vuonna 1903.Arno Forsius: Tuberkuliinista ja tuberkuliinikokeista == Lähteet == Luokka:Diagnostiset tutkimukset
O. V. Korhonen

Olli Wilhelm (Ville) Korhonen (12. toukokuuta 1877 Nilsiä – 6. syyskuuta 1931 Petäjävesi) oli suomalainen kansakoulunopettaja ja poliitikko, joka toimi SDP:n kansanedustajana vuosina 1919–1922. == Elämä == Korhosen vanhemmat olivat mylläri David Korhonen ja Eva Stina Hartikainen. Hän valmistui Sortavalan seminaarista 1902 ja työskenteli kansakoulunopettajana Nilsiän Palonurmessa. Korhonen irtisanottiin sisällissodan aikana huhtikuussa 1918, kun hänen katsottiin syyllistyneen kapinaan myötämielisellä suhtautumisellaan punaisiin. Vuodesta 1920 lähtien Korhonen työskenteli opettajana Petäjävedellä Kintauksen kansakoulussa. Hän vaikutti Kintauksen työväenyhdistyksessä ja toimi kansanedustajana 1919–1922. Korhonen oli myös Petäjäveden kunnanvaltuuston puheenjohtaja. Lisäksi hän toimi muun muassa paikallisen osuuskassan hoitajana ja kirjanpitäjänä sekä kuului Osuuskauppa Mäki-Matin hallitukseen. Korhonen kuoli kotonaan sydänkohtaukseen syyskuussa 1931. Hänet on haudattu Petäjäveden hautausmaalle. == Perhe == O. V. Korhosen puoliso oli Matleena Väisänen, jonka kanssa hän avioitui vuonna 1905. Pariskunnalla oli kaksi poikaa. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Petäjäveden kunnanvaltuutetut Luokka:Suomalaiset opettajat Luokka:Suomen sisällissodan punaiset Luokka:Pohjois-Savon vaalipiiri Luokka:Vuonna 1877 syntyneet Luokka:Vuonna 1931 kuolleet
Tuberkuliini

Tuberkuliini on tuberkkelibasilleista tehty, valkuaisaine-, nukleiinihappo- ja polysakkaridipitoinen valmiste, jota käytetään toteamaan tuberkuloosin ja tuberkkelibasillien elimistössä tuottamaa herkistymistä. Se saadaan tuberkuloosibakteeriseoksesta kuumentamalla ja tappamalla bakteerit. Ensimmäisenä sen eristi ja nimesi vuonna 1890 saksalainen lääkäri Robert Koch, joka oli huomannut vuonna 1882, että tuberkuloosin aiheuttaa bakteeri. Hänen toivonsa, että tuberkuliinia voisi käyttää tuberkuloosilääkkeenä, osoittautui turhaksi, mutta huomattiin, että sitä voidaan käyttää tuberkuloosin toteamiseen.Arno Forsius: Tuberkuliinista ja tuberkuliinikokeista Tuberkuliinia voidaan käyttää sekä ihoon hieromalla (salvakoe) että ihon sisälle ruiskuttamalla (Mantoux'n koe). Kummassakin tapauksessa kolmen vuorokauden sisällä ilmenee, onko kyseisellä potilaalla tuberkuloosi. Tuberkuliinia käytetään myös eläinlääketieteessä. Tuberkuliinin tunnus anatomis-terapeuttis-kemiallisessa lääkeluokituksessa (ATC) on V04CF01. == Lähteet == == Aiheesta muualla == *Lääkealan turvallisuus- ja kehittämiskeskus Fimea, ATC-luokitus: Tuberkuliini *Terveyskirjasto, lääketieteen sanasto: Tuberkuliini Luokka:Lääketiede
Trinity (Revolution Renaissancen albumi)

Trinity on Revolution Renaissance -yhtyeen albumi, joka julkaistiin 24. syyskuuta 2010. Yhtye hajosi ennen albumin ilmestymistä. == Kappaleet == # # # # # # # # # == Kokoonpano == * Gus Monsanto – laulu * Timo Tolkki – kitara * Magnus Rosén – bassokitara * Bruno W. Agra – rummut * Bob Katsionis – kosketinsoitin === Vierailevat muusikot === * Iva Gluhak – taustalaulu * Mark Tuomela – taustalaulu === Tuotanto === * Timo Tolkki – vastaava tuottaja, äänittäjä * Santtu Lehtiniemi – tuottaja, äänittäjä, miksaaja, masteroija * Thiago Bianchi – tuottaja, äänittäjä * Gabriel de Lima Triani – lisämasterointi * Gustavo Sazes – grafiikka == Arvostelut == * Danger Dog: Danger Dog * Imperiumi.net: Imperiumi.net * Sea of Tranquility: Sea of Tranquility * Soundi: Soundi == Aiheesta muualla == * * Trinity discogs.com -sivustolla == Lähteet == Luokka:Vuoden 2010 albumit Luokka:Revolution Renaissancen albumit
Elastinen feat.

Elastinen feat. on maaliskuussa 2016 MTV3-kanavalla alkanut musiikkiviihdeohjelma, jossa rap-artisti Elastinen tekee jokaisessa jaksossa vieraana olevan artistin kanssa yhden uuden kappaleen. Ohjelman kappaleista julkaistiin albumi 6. toukokuuta 2016. Vieraana nähdään Lauri Tähkä, Anssi Kela, Samu Haber, Robin, Paula Vesala, Juha Tapio, Hector, Johanna Kurkela, Anna Puu ja Sami Hedberg. Ohjelman musiikkituottajana toimii Jukka Immonen. __NOTOC__ == Jaksot == Jakso Nimi Esityspäivä Katsojaluvut 1 Elastinen feat. Lauri Tähkä 11. maaliskuuta 2016 278 000 2 Elastinen feat. Hector 18. maaliskuuta 2016 223 000 3 Elastinen feat. Robin 25. maaliskuuta 2016 169 000 4 Elastinen feat. Johanna Kurkela 1. huhtikuuta 2016 217 000 5 Elastinen feat. Sami Hedberg 8. huhtikuuta 2016 241 000 6 Elastinen feat. Anssi Kela 15. huhtikuuta 2016 – 7 Elastinen feat. Anna Puu 22. huhtikuuta 2016 – 8 Elastinen feat. Samu Haber 29. huhtikuuta 2016 242 000 9 Elastinen feat. Vesala 13. toukokuuta 2016 – 10 Elastinen feat. Juha Tapio 20. toukokuuta 2016 – === Kappaleet jaksoittain: === #Elastinen feat. Lauri Tähkä - Lempo (3:03) #Elastinen feat. Hector - Stadi on niin snadi (2:59) #Elastinen feat. Robin - AAAA (3:17) #Elastinen feat. Johanna Kurkela – Oota mua (3:30) #Elastinen feat. Sami Hedberg – Täytyy jaksaa (3:03) #Elastinen feat. Anssi Kela – Voitais välillä elää (3:04) #Elastinen feat. Anna Puu – Kesä '99 (3:09) #Elastinen feat. Samu Haber – Tarpeeks täydellinen (3:00) #Elastinen feat. Vesala – En tunne sua (2:47) #Elastinen feat. Juha Tapio – Parasta aikaa (2:57) == Lähteet == == Aiheesta muualla == * Ohjelman traileri MTV:n YouTube- kanavalla Luokka:2010-luvun suomalaiset musiikkiohjelmat Luokka:MTV3:n televisio-ohjelmat
Horppu

Horppu tarkoittaa seuraavia: *Horpun seisake, rautatieliikennepaikka Valkealassa ==Sukunimi== *Kalevi Horppu (s. 1936), moukarinheittäjä *Leena Kirstinä (o.s. Horppu, s. 1944), kirjallisuudentutkija, suomentaja. Luokka:Luettelot henkilöistä sukunimen mukaan
Kallen mätitahna

Kallen mätitahna on Aktiebolaget Bröderna Amelnin eli Abban vuodesta 1954 valmistama ruotsalainen kalanmätivalmiste. Tehdas sijaitsee Kungshamnin kylässä Göteborgin pohjoispuolella. Reseptin omistaa nykyään norjalainen elintarvikekonserni Orkla, jonka omistukseen valmistaja Abba Seafood siirtyi vuoden 2014 alusta.Altt om sill, Abba se, viitattu 6.1.2016 Salaisena pidetyn reseptin osti aikoinaan kulkukauppiaalta yrityksen silloinen tehtaanjohtaja Gunnar Stensby. Aluksi Kallen mätitahnaa myytiin ilman nimeä. Erityisesti lapset pitivät mätitahnasta ja siksi tuotepakettiin ehdotettiin pojan kuvaa ja nimeksi jotain suosittua pojan nimeä. Nimeksi tuli vuonna 1954 Kalles kaviar, sillä Kalle oli 1950-luvulla suosittu nimi Ruotsissa. Pakkauksen kuvan mallina on ollut Abban silloisen toimitusjohtajan Christian Amelnin 7-vuotias poika Carl Ameln. == Lähteet == == Aiheesta muualla == *Kalles.se Luokka:Mäti Luokka:Levitteet Luokka:Elintarvikealan tuotemerkit Luokka:Orklan tuotemerkit Luokka:Ruotsalainen keittiö
Moskovskije vedomosti

thumb|175px|Moskovskije vedomostin etusivu vuodelta 1856. Moskovskije vedomosti (, ”Moskovan tiedonannot”) oli Moskovassa vuosina 1756–1917 ilmestynyt venäläinen sanomalehti. Moskovskije vedomosti oli pietarilaisen Sankt-Peterburgskije vedomostin jälkeen Venäjän toiseksi vanhin sanomalehti. Se kuului vuoteen 1909 saakka Moskovan yliopistolle. Vuosina 1779–1789 lehteä vuokrasi Nikolai Novikov, jonka aikana se julkaisi uutisten lisäksi myös artikkeleita kirjallisuudesta, tieteestä ja taiteesta. 1840-luvulla toimittaja Jevgeni Koršin aikana Moskovskije vedomosti oli Venäjän johtava liberaali sanomalehti. Vuonna 1852 se julkaisi Ivan Turgenevin kielletyn muistokirjoituksen Gogolista, mikä johti kirjailijan pidätykseen. Vuodesta 1863 lähtien Moskovskije vedomostista tuli Mihail Katkovin johdolla oikeistolaisten ja monarkistien äänenkannattaja. Hallituksesta riippumattomana sillä oli huomattava vaikutus viranomaisten päätöksiin. Katkovin kuoltua toimittaja Sergei Petrovskin aikana lehti oli poliittisesti väritön. Vuonna 1896 viranomaiset nimittivät toimittajaksi Katkovin työtoverin Vladimir Gringmutin. Vuoden 1905 vallankumouksen aikana Moskovskije vedomosti kävi taistelua vallankumouksellisia ja liberaaleja vastaan ja siitä tuli vasta perustetun Venäläisen monarkistipuolueen äänenkannattaja. Vuonna 1909 toimittajaksi tuli Lev Tihomirov, joka pyrki muuttamaan Moskovskije vedomostin Pjotr Stolypinia tukevaksi puolueettomaksi oikeistolehdeksi. Vuodesta 1914 lähtien lehteä julkaisivat ja toimittivat Nazarevskin veljekset, joiden aikana se oli Moskovan monarkistien äänenkannattaja. Toisin kuin suurin osa muista oikeistolehdistä Moskovskije vedomosti jatkoi ilmestymistään myös helmikuun vallankumouksen jälkeen. Bolševikit lakkauttivat sen heti kaapattuaan vallan. Moskovskije vedomosti oli 1800-luvun puoliväliin saakka Venäjän suurin sanomalehti. Sen levikki oli Novikovin aikana lähes 4 000, vuonna 1862 6 000 ja vuosina 1865–1866 12 000 kappaletta. Lehti ilmestyi vuoteen 1842 saakka kahdesti viikossa, sen jälkeen kolmesti ja vuonna 1859 siitä tuli päivälehti. ==Lähteet== == Aiheesta muualla == Luokka:Venäläiset sanomalehdet
Rumin sulttaanikunta

Rumin sulttaanikunta ( eli ”Anatolian seldžukkivaltio” tai eli ”Turkin seldžukkivaltio”) oli lyhytikäinen seldžukkien turkkilaisvaltio 1100–1200-luvuilla Vähässä-Aasiassa. Se syntyi Bysantin menettämälle alueelle, jonka Bysantti onnistui myöhemmin osittain valtaamaan takaisin. Rum-sana viittaa Roomaan eli Bysanttiin. Bysantti menetti alueen Manzikertin taistelussa vuonna 1071 ja sen jälkiselvittelyissä. Sulttaanikunnan pääkaupunki oli Konya, jonka mukaan valtiota on nimitetty myös Konyan sulttaanikunnaksi eli Ikonionin sulttaanikunnaksi. Sulttaanikunta joutui monelta suunnalta tulleen ulkoisen paineen alaiseksi. Ristiretkiaikana alueella liikkui länsieurooppalaisia joukkoja. Vuoden 1101 ristiretki ja 1140-luvun Toinen ristiretki vaikuttivat sen asemaan, vaikka ristiretkeläisten tavoitteet olivat etelämpänä Pyhällä maalla. Vuoden 1242 jälkeen seldžukit joutuivat luovuttamaan itäisiä alueitaan hyökkääville mongoleille ja kärsivät vuonna 1279 raskaan tappion persialaisille mongolivallan jatkajille. Vähän- Aasian seldžukkien viimeinen sulttaani Masud II kuoli vuonna 1308. == Lähteet == == Aiheesta muualla == Luokka:Keskiaika Luokka:Sulttaanikunnat Luokka:Turkin historia